b'\n_START_ARTICLE_\nLiddington\n_START_SECTION_\nHistorie\n_START_PARAGRAPH_\nSognet har v\xc3\xa6rt bosatt siden de eldste tider. Oldtidsveien Ridgeway, beskrevet som Storbritannias eldste vei, strekker seg gjennom sognet rett nord for landsbyen. En bygdeborg fra jernalderen, kjent som Liddington Castle, har utsyn over dagens landsby. Landsbyen Liddington er nedtegnet i sen angelsaksisk tid, en gang rundt 940. Domesday Book for 1086 omtaler bosetningen som Ledentone. Senere nedtegnelser synes \xc3\xa5 indikere at Liddington var et relativt framgangsrikt sogn p\xc3\xa5 1300-tallet. Befolkningen hadde sitt h\xc3\xb8yeste antall med 454 innbyggere i 1841 og deretter g\xc3\xa5tt gradvis tilbake.'